
Text rozhodnutia
Súd: Najvyšší súd Spisová značka: 3Sžf/6/2015 Identifikačné číslo súdneho spisu: 6014200261 Dátum vydania rozhodnutia: 30. 03. 2016 Meno a priezvisko sudcu, VSÚ: JUDr. Ivan Rumana ECLI: ECLI:SK:NSSR:2016:6014200261.1 Uznesenie Najvyšší súd Slovenskej republiky v právnej veci žalobcu: AGB Beňuš, družstvo, IČO: 00 220 451, Beňuš, právne zastúpený: URBÁNI & Partners, s.r.o., Skuteckého 17 Banská Bystrica, proti žalovanému: Finančné riaditeľstvo Slovenskej republiky, Lazovná 63, Banská Bystrica, o preskúmanie zákonnosti rozhodnutia žalovaného č. 1100301/1/3562/2014/4925 zo dňa 07.01.2014, konajúc o späťvzatí žaloby po rozhodnutí Krajského súdu v Banskej Bystrici rozsudkom č. k. 24S/26/2014-45 zo dňa 10. októbra 2014, takto r o z h o d o l : Najvyšší súd Slovenskej republiky späťvzatie žaloby pripúšťa, rozsudok Krajského súdu v Banskej Bystrici č. k. 24S/26/2014-45 zo dňa 10. októbra 2014 z r u š u j e a konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Krajský súd v Banskej Bystrici rozsudkom č. k. 24S/26/2014-45 zo dňa 10.10.2014 podľa § 250j ods. 1 Občianskeho súdneho poriadku (ďalej len O.s.p.) žalobu zamietol a žalobcovi náhradu trov konania nepriznal. Žalobca podal proti uvedenému rozsudku súdu prvého stupňa v zákonnej lehote odvolanie. Dňa 01.03.2016 bolo Najvyššiemu súdu Slovenskej republiky doručené späťvzatie návrhu na začatie konanie v súlade s § 208 O.s.p. v celom rozsahu zo dňa 23.02.2016. Z odpovede žalovaného zo dňa 07.03.2016 vyplýva, že súhlasí s predmetným späťvzatím návrhu na začatie konania. Podľa § 246c ods. 1 O.s.p. pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Opravný prostriedok je prípustný, len ak je to ustanovené v tejto časti. Proti rozhodnutiu Najvyššieho súdu Slovenskej republiky opravný prostriedok nie je prípustný. Podľa § 208 O.s.p. ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Vzhľadom na späťvzatie žaloby žalobcu po tom, ako rozhodol súd prvého stupňa, odvolací súd postupoval podľa ustanovenia § 208 O.s.p. v spojení s § 246c ods. 1 O.s.p. a späťvzatie žaloby pripustil. Rozsudok Krajského súdu v Banskej Bystrici č. k. 24S/26/2014-45 zo dňa 10.10.2014 zrušil a konanie zastavil. O náhrade trov konania odvolací súd rozhodol podľa § 146 ods. 1 písm. c/ O.s.p. v spojení s § 246c ods. 1 O.s.p. tak, že žiaden z účastníkov nemá právo na náhradu trov konania podľa jeho výsledku, ak konanie bolo zastavené. V senáte rozhodol pomerom hlasov 3:0 (§ 3 ods. 9 zákona č. 757/2004 Z.z. o súdoch a o zmene a doplnení niektorých zákonov v znení účinnom od 01. mája 2011). Poučenie: Proti tomuto uzneseniu opravný prostriedok nie je prípustný.

